Alanzinho (33) kan bli Stabæks redningsmann
ARTIKKELEN ER OVER TRE ÅR GAMMEL Haugesund-spissen satte inn sitt niende Tippeliga-mål for sesongen da han flikket inn en dårlig klarering av Morten Morisbak Skjønsberg etter at halvtimen var spilt på Nadderud. Dermed henger Haugesund fortsatt med i medaljestriden etter en kamp der vestlendingene skapte mest sjanser og var farligst. Stabæk er på sin side dønn avhengig av noen trepoengere fremover for å komme seg ut av nedrykksposisjon. Kanskje kan en av klubbens største helter være mannen som løser den floka. Les også: VG Live fulgte kampen herAlanzinho var kanskje den største artisten da Stabæk med ble seriemestere i 2008, og nå er den brasilianske driblekongen tilbake i Bærum og trener med gamleklubben. Etter syv og et halvt år i tyrkisk fotball er han nå uten kontrakt. Husker du denne? Nannskog takket «lillemann» – Han koser seg på ferie. Trener litt og trikser litt, så får vi se, sier en hemmelighetsfull Inge André Olsen til VG. Den sportslige lederen vil ikke si for mye om hvor nær brasilianeren er en Stabæk-retur, men etter det VG forstår er håpet at han blir klar i løpet av kort tid. Etter tapet for Haugesund, som gjør at Stabæk lever farlig med tanke på Tippelia-spill i 2017, møtte Alanzinho VGs utstendte med et stort glis og «hello!». – Jeg har gode minner med Stabæk. Jeg trives med fansen, og det er en stor ære å være tilbake her på besøk, sier brasilianeren som snurret rundt med norske forsvarsspillere i forrige tiår. – Jeg trener for å komme i form. Jeg har tilbud også fra Tyrkia, Portugal og Brasil. Nå er jeg her for å trene frem til fredag. Så får vi se hva som skjer. – Så det er en sjanse for at du blir Stabæk-spiller igjen? – Det kan være. Du vet aldri. På fredag vet jeg mer om situasjonen. – Er du like god nå som sist du var her? – Ja, jeg har jobbet godt. Det er syv år siden jeg forlot norge nå, men jeg tror jeg har de samme ferdighetene. Jeg håper det, sier 33-åringen og gliser. Da VG påpeker at Stabæk kunne ha trengt litt Alanzinho-magi, svarer den blide brasilianeren: – Hehe. Jeg har trent med de i tre dager. Stabæk har mange kvaliteter i laget. På fredag kan jeg svare på spørsmålet ditt om det blir noe av. Fått med deg denne? Alanzinho angret på at han forlot StabækInge André Olsen, som selv spilte sammen med publikumsyndlingen i Stabæks storhetstid, ønsker ikke å forskuttere noe. Les også: Uønsket i Tyrkia – håper på Norge-retur – I første omgang får vi kose oss litt med Alan og håpe at det gir energi inn i gruppen. Så får vi se hva han tenker. Han har vært med på et par treninger, og det har egentlig vært positivt det. Samtidig er det sånn at forventningene vil være enorme til sånne spillere hvis de kommer tilbake. – Har han mange alternativer? – Det vet jeg ikke. Det får han svare på. – Fortell om dialogen dere har hatt, da? – Dialog og dialog. Han er nå her. Vi er glad for at han stakk innom. Vi vet alle hva Alan har gjort for Stabæk tidligere. Så er det ingen som har lagt føringer på hva som skjer videre. Vi begynner en ny treningsuke i morgen, så får vi se om det skjer noe i løpet av den uken, sier Inge André Olsen. Les også: Alanzinho med magisk «Messi-mål»Stabæk, som var ubeseiret etter at Toni Ordines erstattet Billy McKinlay som trener, gikk på et tap som kan vise seg å bli skjebnesvangert i kampen for å overleve i Tippeligaen. Les også: Stabæks nye trener: – Fotballen vår er tilbake Hjemmelaget åpnet best i regnværet, men klarte ikke å skape de store sjansene mot FKH. Luc Kassi og Cole Grossman prøvde seg med to brukbare skudd uten at Per Kristian Bråtveit lot seg finte ut. Utover i første omgang kjempet gjestene seg inn i kampen. Og etter 30 minutter var målsniken Torbjørn Agdestein nok en gang på rett plass da han sendte ballen i nettet etter en corner. Ti minutter senere burde han ha doblet ledelsen etter et fint angrep på høyrekanten. Men toppscoreren traff dårlig og sleivet ballen like utenfor Stabæk-målet. – Det burde ha vært det tiende målet mitt for sesongen. Men ballen skled av, sier Agdestein til VG. Den tidligere Portugal-proffen Liban Abdi kom seg også til et par brukbare muligheter uten at han klarte å score.Stabæk var en stor skuffelse etter fire kamper uten tap i Tippeligaen. Hjemmelagets klart beste spiller, Birger Meling, kom seg til en sjanse en snau halvtime før slutt, men venstrebacken klarte ikke å overliste Bråtveit. Marcus Pedersens lillebror Sebastian Pedersen fikk sin Tippeliga-debut i sluttminuttene, og kom seg til en brukbar sjanse helt på tampen. Men Bråtveit ryddet opp i det som ble etterfulgt av en heftig krangel mellom de to lagene. Både Luc Kassi og Alexander Stølas ble straffet med gult kort for tumultene. På overtid kunne Haugesund ha scoret sitt andre mål. Torbjørn Agdestein serverte Haris Hajradinovic, men avslutningen var, unnskyld uttrykket, elendig. Husker du denne? Torbjørn (18) er Norges nye England-proff Neste hjemmekamp mot Aalesund blir en nøkkelkamp for fjorårets bronselag i kampen om å beholde Tippeliga-plassen. Sunnmøringene er tre poeng foran Stabæk som i øyeblikket ligger på direkte nedrykkssplass. – Dette var et steg tilbake i forhold til de andre kampene vi har hatt under Toni, konkluderer Stabæk-kaptein Morten Morisbak Skjønsberg. Les også: Ivar Hoff lanserer Erlandsen som LSK-trener
(Stabæk – Haugesund 0-1) Storscorer Torbjørn Agdestein (24) sendte Stabæk lenger ned i gjørma. Nå kan Alanzinho (33) bli mannen som løfter bæringene til ny Tippeliga-kontrakt.